CELEX: 31984S3579
Language: el
Date: 1984-12-19 00:00:00
Title: Απόφαση αριθ. 3579/84/ΕΚΑΧ της Επιτροπής της 19ης Δεκεμβρίου 1984 για την τρίτη τροποποίηση της αποφάσεως αριθ. 3717/83/ΕΚΑΧ σχετικά με την καθιέρωση για τις επιχειρήσεις σιδήρου και χάλυβα και τους εμπόρους χάλυβα πιστοποιητικού παραγωγής και συνοδευτικού εγγράφου για τις παραδόσεις ορισμένων προϊόντων

Avis juridique important

|

31984S3579

Απόφαση αριθ. 3579/84/ΕΚΑΧ της Επιτροπής της 19ης Δεκεμβρίου 1984 για την τρίτη τροποποίηση της αποφάσεως αριθ. 3717/83/ΕΚΑΧ σχετικά με την καθιέρωση για τις επιχειρήσεις σιδήρου και χάλυβα και τους εμπόρους χάλυβα πιστοποιητικού παραγωγής και συνοδευτικού εγγράφου για τις παραδόσεις ορισμένων προϊόντων  

Επίσημη Εφημερίδα αριθ. L 332 της 20/12/1984 σ. 0041 - 0042 Ισπανική ειδική έκδοση: Κεφάλαιο 13 τόμος 18 σ. 0148  Πορτογαλική ειδική έκδοση : Κεφάλαιο 13 τόμος 18 σ. 0148 

***** ΑΠΟΦΑΣΗ αριθ. 3579/84/ΕΚΑΧ ΤΗΣ ΕΠΙΤΡΟΠΗΣ  της 19ης Δεκεμβρίου 1984  για την τρίτη τροποποίηση της αποφάσεως αριθ. 3717/83/ΕΚΑΧ σχετικά με την καθιέρωση για τις επιχειρήσεις σιδήρου και χάλυβα και τους εμπόρους χάλυβα πιστοποιητικού παραγωγής και συνοδευτικού εγγράφου για τις παραδόσεις ορισμένων προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,  Βάσει της σύμφωνης γνώμης του Συμβουλίου το οποίο αποφάσισε ομόφωνα και μετά από διαβούλευση με τη συμβουλευτική επιτροπή,  Εκτιμώντας ότι:  Το άρθρο 6 παράγραφος 1 της απόφασης αριθ. 3717/83/ΕΚΑΧ της Επιτροπής (1), όπως τροποποιήθηκε τελευταία από την απόφαση αριθ. 1285/84/ΕΚΑΧ (2), προβλέπει ότι όταν τα προϊόντα που αναφέρονται στο παράρτημα Ι της απόφασης αριθ. 3717/83/ΕΚΑΧ, καταγωγής Κοινότητας, εισάγονται από τρίτη χώρα, ο εισαγωγέας οφείλει να δηλώσει στο αρμόδιο τελωνείο, κατά την εκπλήρωση των τελωνειακών διατυπώσεων θέσεως στην κατανάλωση, το όνομα και τη διεύθυνση του παραγωγού των σχετικών προϊόντων, υποβάλλοντας το ή τα έγγραφα που δικαιολογούν την εν λόγω δήλωση.  Στη σημερινή του διατύπωση, το άρθρο αυτό καθορίζει ακριβώς τη φύση των εγγράφων τα οποία χρησιμοποιούνται ως αποδεικτικά στοιχεία, όταν ένα προϊόν, το οποίο καλύπτεται από την εν λόγω απόφαση και κατάγεται από την Κοινότητα, εισάγεται στην Κοινότητα από τρίτη χώρα.  Η διάταξη αυτή ερμηνεύεται κατά τρόπο διαφορετικό στα κράτη μέλη, με αποτέλεσμα να μην εφαρμόζεται η απόφαση κατά τρόπο ομοιόμορφο.  Εξάλλου, βάσει του σημερινού κειμένου, οι διακινήσεις των προϊόντων σιδήρου και χάλυβα, που αναφέρονται στο άρθρο 6 της απόφασης αριθ. 3717/83/ΕΚΑΧ, δεν είναι δυνατόν να καταγραφούν ορθά από στατιστική άποψη. Αυτό οδηγεί στην ύπαρξη κενών στην παρακολούθηση των διακοινοτικών συναλλαγών.  Είναι συνεπώς αναγκαίο να τροποποιηθεί το άρθρο 6 της απόφασης αριθ. 3717/83/ΕΚΑΧ κατά τρόπο ώστε να γίνει δυνατή η αδιάψευστη απόδειξη της καταγωγής των εξεταζομένων προϊόντων. Για το σκοπό αυτό επιβάλλεται η χρήση του πιστοποιητικού παραγωγής.  Εξάλλου, είναι αναγκαίο να διαβιβάζεται ένα αντίγραφο του πιστοποιητικού παραγωγής, συμπληρωμένο με την ένδειξη των εισαγομένων ποσοτήτων, στην αρχή η οποία είναι αρμόδια για την κατάρτιση στατιστικών σχετικά με τα προϊόντα που καλύπτει η εν λόγω απόφαση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 6 παράγραφος 1 της αποφάσεως αριθ. 3717/83/ΕΚΑΧ τροποποιείται ως εξής:  «1. Όταν τα προϊόντα καταγωγής Κοινότητας, που αναφέρονται στο παράρτημα Ι, εισάγονται από τρίτη χώρα, εφαρμόζεται, τηρουμένων των αναλογιών, το άρθρο 4 παράγραφος 1 δεύτερο εδάφιο. Στην περίπτωση αυτή, ο εισαγωγέας οφείλει να δηλώσει στο αρμόδιο τελωνείο, κατά την εκπλήρωση των τελωνειακών διατυπώσεων θέσεως στην κατανάλωση, το όνομα και τη διεύθυνση του παραγωγού των σχετικών προϊόντων, υποβάλλοντας το πρωτότυπο και ένα αντίγραφο του πιστοποιητικού παραγωγής. Τα τετραγωνίδια 1 έως 3 και 6 έως 10 του πιστοποιητικού πρέπει να είναι δεόντως συμπληρωμένα.  Το αρμόδιο τελωνείο, αφού ολοκληρώσει τις διατυπώσεις που προβλέπονται στο άρθρο 4 παράγραφος 2 δεύτερη περίπτωση, επιστρέφει το πιστοποιητικό στον εισαγωγέα, ο οποίος το αποστέλλει, μετά από πλήρη χρησιμοποίηση, στην επιχείρηση σιδήρου και χάλυβα· το τελωνείο διαβιβάζει το αντίγραφο του εν λόγω πιστοποιητικού, συμπληρωμένο με την ένδειξη των εισαγομένων ποσοτήτων, στην αρχή η οποία είναι αρμόδια για την κατάρτιση στατιστικών σχετικά με τα προϊόντα που καλύπτει η παρούσα απόφαση.»  Άρθρο 2  Η παρούσα απόφαση αρχίζει να ισχύει την 1η Ιανουαρίου 1985.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1984.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 373 της 31. 12. 1983, σ. 9.  (2) ΕΕ αριθ. L 124 της 11. 5. 1984, σ. 19.